Døråpner er et aktivitetstilbud som retter seg mot mennesker med psykiske helseutfordringer, rusmiddelavhengige og løslatte fra fengsel. Aktiviteten bidrar til å minske ensomhet og isolasjon og er med på å bygge sosiale nettverk. Døråpner bidrar til å bli kjent med muligheter innenfor eget lokalsamfunn og å få kunnskap om uformelle og formelle koder gjennom å delta på aktiviteter som fremmer trygghet og selvstendighet. Røde Kors arrangerer aktiviteter hver ukedag for denne gruppen.